Ties riba (TV serialas)

Ties riba () – amerikiečių mokslinės fantastikos televizijos serialas, pasakojantis apie vadinamojo kraštutinio mokslo reiškinius. Serialas rodytas 2008 m. rugsėjo 9 d. – 2013 m. sausio 18 d. laikotarpiu.

Sužinojusi apie neblogus reitingus (sezono programų tinklelyje „Ties riba“ su beveik dešimčia milijonų žiūrovų užėmė 35 vietą ABC Medianet. Season Program Rankings (Through 12/14) (anglų), 2008-12-16.), 2008 m. spalio 1 d. FOX televizija paskelbė kurianti pilną pirmąjį sezoną, kurį sudarys 22 serijos.

 Siužetas 

Seriale pasakojama apie specialiąją FTB agentę Oliviją Danham, mokslininką Valterį Bišopą ir jo sūnų Piterį, kurie stengiasi išsiaiškinti netikėtai visame pasaulyje pasirodžiusius ypatingus (anomalius) mokslo reiškiniusTie, kurie anksčiau nė nebuvo visiškai pripažinti tradicinio suvokimo mokslų ir vadinti daugeliu kitų vardų – pseudomokslais, siauresniąja prasme, – epistemologija, patologiniu mokslu ir daugybe kt., – atitinkamai pagal sričių („)tyrinėjimus(“). Serialo autoriai šiuos reiškinius priskiria kraštutinių mokslų visumai ir vadina kraštutiniu mokslu, tyrinėjančiu visas kitas neįprastas pažinimo sritis (tai telepatija, levitacija, nematomumas, reanimacija, nepaaiškinamos genų mutacijos ir kt.), kurie žiniasklaidoje pavadinami „Pavyzdžiu“ (naujagimis kūdikis per kelias valandas visiškai subręsta, pasensta ir miršta; autobuso keleiviai netikėtai įklimpsta į keistą medžiagą, panašią į sakus, iš kurių susidaręs gintaras). Olivija, Piteris ir Valteris stengiasi suprasti šių netikėtų reiškinių kilmę ir, svarbiausia, šaltinį. Paaiškėja, jog su vadinamuoju „Formatu“ susijusi milžiniška naujausių technologijų korporacija „Masinė Dinamika“, o paslaptingi tradiciniam mokslui nepaaiškinami reiškiniai – tik labai didelio gerai organizuotos struktūros plano dalis.

Skirtingai nei garsus serialas „Dingę“, „Ties riba“, pasak pagrindinio kūrėjo ir prodiuserio Dž. Dž. Abramso, ateinančių sezonu metu pasižymės kiek paprastesne pasakojimo struktūra, nestipriai susieta istorine linija ir, atsižvelgiant į tai, žymiai nesusieta epizodų peržiūra, kitaip sakant, žiūrovai, viduryje sezono praleidę kelis ar daugiau epizodų, nebus labai atskirti nuo siužetinio pasakojimo.„Dingę“ per visą laikotarpį surinko koncentruotą žiūrovų auditoriją, kuri epizodiškai sekė serialo istoriją. „Ties riba“ tapo savotišku eksperimentu, iššūkiu, kai pasitelkiama vientisa pasakojimo plotmė, turinti pagrindinę mintį, bet prie kulminacijos ir atomazgos iš karto nevedanti. Nebūtina žiūrėti iš eilės tris ar keturis epizodus, kad sužinotum penktajame įvykusios mažos kulminacijos priežastis, todėl „Ties riba“ gali surinkti laisvą auditoriją, priklausomą nuo savo, bet ne serialo poreikių.“ SuicideGirls.com. J. J. Abrams on TV’s Fringe (anglų), 2008-09-05.

 Veikėjai 

 Olivija Danham (Ana Torv) – FTB agentė, kartu su daktaru Valteriu Bišopu ir jo sūnumi Piteriu Bišopu, specialiu pavedimu paskirta ištirti greitai išplitusius nepaaiškinamus fenomenalius reiškinius.
 Daktaras Valteris Bišopas (Džonas Noublas) – buvęs vyriausybės tyrėjas, kartu su partneriais aiškinęsis kraštutiniojo mokslo reiškinius. Po laboratorijoje įvykusio incidento, apkaltintas žmogžudyste ir uždarytas į psichiatrinę ligoninę.
 Piteris Bišopas (Džošua Džeksonas) – Valterio Bišopo sūnus.
 Filipas Broilis (Lensas Redikas) – JAV vidaus saugumo departamento agentas, vadovaujantis kraštutinio mokslo tyrimų padaliniui.
 Čarlis Francis (Kirkas Acevedas) – Olivijos draugas Federaliniame tyrimų biure, vienas iš krašutinio mokslo padalinio prie VSD vadovų.
 Nina Šarp (Bler Braun) – paslaptinga moteris, viena iš „Masinės Dinamikos“ savininkų.
 Astrida Fernsvort (Džasika Nikol) – jauna FTB agentė, Olivijos asistentė (vėliau praktiškai visąlaik buvo daktaro Bišopo padėjėja).
 Deividas Robertas Džounsas (Džaredas Haris) – galingas ir klastingas biochemikas, pabėgęs kalinys.
 Mičelas Loebas (Šansas Kelis) – negailestingas ir žiaurus Džounso darbdavys, FTB paskirtas šnipas kraštutinio mokslo tyrinėjimų padalinyje.
 Džonas Skotas (Markas Valėjus) – buvęs Olivijos partneris ir mylimasis, FTB išdavikas, „Formato“ agentas.
 „Stebėtojas“ (Maiklas Kerveris) – paslaptingas ir kažkuo nežmogiškas veikėjas, matytas daugelyje vietų, kuriose pasirodė „Formato“ reiškiniai.

 Šaltiniai 

 Nuorodos 
 Oficiali svetainė  (anglų k.)
Teminiai serialo tinklalapiai
 Masinė Dinamika (fiktyvi korporacija, veikianti seriale)
 „Įsivaizduokite galimybes“ (fiktyvūs „Formato“ įrodymai)

Kategorija:JAV televizijos serialai
Kategorija:Mokslinės fantastikos serialai
Kategorija:Dramos (serialai)